นายกรัฐมนตรี ยินดีที่ไทยได้รับการจัดอันดับอยู่ใน 20 ประเทศที่มีศักยภาพในการเติบโตด้านการค้าจาก 66 ประเทศทั่วโลก
นายกรัฐมนตรี ยินดีที่ไทยได้รับการจัดอันดับอยู่ใน 20 ประเทศที่มีศักยภาพในการเติบโตด้านการค้าจาก 66 ประเทศทั่วโลกนางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยภายหลังการประชุมคณะรัฐมนตรี หรือ ครม. ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสำคัญและต้องการให้ประชาชนรับรู้ข่าวดีจากการที่ธนาคารสแตนดาร์ดชาร์เตอร์ด เปิดตัวรายงาน Trade 20 ซึ่งจัดอันดับให้ประเทศไทยติดอันดับที่ 8 ใน 20 ประเทศที่มีศักยภาพในการเติบโตด้านการค้ามากที่สุด โดยมีปัจจัยสนับสนุนจากความพร้อมในด้านการค้าและการเติบโตอย่างแข็งแกร่งในด้านอีคอมเมิร์ซ ขณะที่รายงาน Trade 20 นี้ เป็นการสำรวจจาก 66 ประเทศทั่วโลก ที่มุ่งวิเคราะห์ศักยภาพการเติบโตด้านการค้าของแต่ละตลาด โดยมีตัววัด 12 ด้านภายใต้แกนหลัก 3 ด้านคือ พลวัตทางเศรษฐกิจ ความพร้อมด้านการค้าและความหลากหลายของการส่งออก เช่น ศักยภาพการเติบโตทางการค้าในปัจจุบัน โดยวัดจากความพร้อมด้านการค้าครอบคลุมถึงการที่ตลาดมีพื้นฐานรองรับการเติบโตทางการค้าในอนาคต โดยวัดจากความหลากหลายของการส่งออกและพัฒนาการของตลาดในแง่ความหลากหลายของการส่งออก โดยวัดจากการลงทุนโดยตรงจากต่างประเทศในตลาดหลักทรัพย์ เป็นต้น